Likumprojekta „Grozījumi likumā ”Par zemes privatizāciju

lauku apvidos”” sākotnējās ietekmes novērtējuma ziņojums (anotācija)

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi likumā ” Par zemes privatizāciju lauku apvidos”” (turpmāk – likumprojekts) mērķis noteikt administratīvo atbildību par tādas lauksaimniecības zemes neizmantošanu lauksaimnieciskajā darbībā, kas iegūta īpašumā no 2014. gada 1. novembra. Likumprojekts paredz piemērot personai administratīvo sodu atkarībā no lauksaimniecības zemes platības, uz kuras pēc šīs zemes iegādes nav uzsākta lauksaimnieciskā darbība, vai lauksaimnieciskā darbība uz šīs zemes netiek turpināta, ņemot vērā iegādātās zemes iepriekšējo izmantošanu. Likumprojekts paredz iespēju institūcijai, kas pieņem lēmumu par administratīvā soda piemērošanu, noteikt, kuru sodu – brīdinājumu vai naudas sodu – piemērot fiziskai personai, tādējādi ievērtējot to, lai soda piemērošana neattālina no mērķa panākt likuma prasību izpildi. Likumprojekts stāsies spēkā vispārējā kārtībā, izņemot nodaļu par administratīvo atbildību, kas stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 13. decembra sēdes protokola Nr. 68 67.§ “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Latvijas Administratīvo pārkāpumu kodeksa (turpmāk – kodekss) 51.4pants paredz noteikt personām administratīvo atbildību par lauksaimniecības zemes izmantošanas neuzsākšanu un neturpināšanu izmantot lauksaimnieciskajā darbībā, pārkāpjot normatīvajos aktos par zemes privatizāciju lauku apvidos noteiktā rakstveida apliecinājuma termiņu. Kodeksa 210. pantā noteikts, ka šā kodeksa 51.4pantā paredzēto administratīvo pārkāpumu lietas izskata pašvaldību administratīvās komisijas. Pašvaldību administratīvās komisijas var izteikt brīdinājumu vai piemērot personai naudas sodu. Kodeksa regulējums stājās spēkā 2016. gada 1. jūnijā.Zemkopības ministrija, izstrādājot likumprojektu „Grozījumi likumā ”Par zemes privatizāciju lauku apvidos”” (turpmāk – likumprojekts), izvērtēja kodeksā paredzēto administratīvo pārkāpumu atbilstību Ministru kabineta 2013. gada 4. februāra rīkojuma Nr. 38 “Par Administratīvo sodu sistēmas attīstības koncepciju” šādiem 3. punktā noteiktajiem kritērijiem:1) kodeksā noteiktie administratīvie pārkāpumi aizskar sabiedriskās intereses tādā mērā, ka nepieciešams saglabāt par tiem kodeksā paredzētos administratīvos sodus;2) nodarījuma sekas ir uzskatāmas par būtiskām, tāpēc jāsaglabā arī kodeksā paredzētā administratīvā atbildība. Minētais pamatojams ar Latvijas Republikas Satversmes 115. pantā noteikto, ka ikviena tiesības dzīvot labvēlīgā vidē aizsargā valsts, sniedzot ziņas par vides stāvokli un rūpējoties par tās saglabāšanu un uzlabošanu.Likuma „Par zemes privatizāciju lauku apvidos” (turpmāk – likums) 28.1pantā noteikts, ka personām, kuras ir šā likuma 28. panta pirmajā daļā minētie darījuma subjekti (fiziskās un juridiskās personas), iegādājoties lauksaimniecības zemi īpašumā, jāiesniedz rakstveida apliecinājums par to, ka šīs zemes izmantošanu lauksaimnieciskajā darbībā tās uzsāks gada laikā pēc zemes iegādes un nodrošinās tās izmantošanu arī turpmāk, ja zeme iepriekšējā vai pašreizējā gadā ir bijusi pieteikta tiešajiem maksājumiem, vai uzsāks triju gadu laikā pēc zemes iegādes un nodrošinās tās izmantošanu arī turpmāk, ja zeme iepriekšējā vai pašreizējā gadā nav bijusi pieteikta tiešajiem maksājumiem. Likuma 30.1 panta trešās daļas 1. punktā noteikts, ka pašvaldības komisija Administratīvā procesa likumā noteiktajā termiņā pieņem lēmumu par piekrišanu vai atteikumu lauksaimniecības zemes iegūšanai īpašumā. Pašvaldību komisijas uzrauga ar lauksaimniecības zemi veikto darījumu tiesiskumu, un šo komisiju rīcībā ir to zemes vienību kadastra apzīmējumi, kuru īpašniekiem izsniegta pašvaldības komisijas izziņa par piekrišanu lauksaimniecības zemes iegūšanai īpašumā.Saskaņā ar Ministru kabineta 2010. gada 13. jūlija noteikumiem Nr. 635 “Kārtība, kādā apseko un nosaka neapstrādātās lauksaimniecībā izmantojamās zemes platību un sniedz informāciju par to” Lauku atbalsta dienests apseko neapstrādātās lauksaimniecībā izmantojamās zemes un līdz kārtējā gada 20. novembrim iesniedz vietējām pašvaldībām informāciju par neapstrādātajām lauksaimniecībā izmantojamās zemes vienībām, norādot zemes vienības vai zemes vienības daļas kadastra apzīmējumu un neapstrādātās zemes vienības platību hektāros. Pēc zemes apsekošanas Lauku atbalsta dienesta informācija par to lauksaimniecībā izmantojamo zemi, kura līdz kārtējā gada 1.septembrim visā zemes vienībā ne mazāk kā 30 procentu platībā uzskatāma par neapstrādātu atbilstoši likuma „Par nekustamā īpašuma nodokli” 3.panta astotajai daļai, tiek nosūtīta attiecīgajām vietējām pašvaldībām nekustamā īpašuma nodokļa papildlikmes aprēķināšanai. Pašvaldības komisija, pamatojoties gan uz Lauku atbalsta dienesta iesniegto informāciju par neapstrādāto lauksaimniecībā izmantojamo zemi, gan uz savā rīcībā esošo informāciju par zemes vienībām, kuras personas ieguvušas īpašumā tiesiskās uzraudzības procesā, ierosina pašvaldības izpilddirektoram vai pašvaldības policijai, vai pašvaldības vides inspekcijai uzsākt administratīvā pārkāpuma procesu par rakstveida apliecinājuma nepildīšanu. Likumprojekta tiesiskā regulējuma virsmērķis ir vērsts uz Latvijas zemes resursu ilgtspējīgu saglabāšanu. Latvijas Nacionālajā attīstības plānā 2014.–2020. gadam (turpmāk – NAP) noteikts, ka [70] Latvijai ir ievērojami meža, kultūrvēsturiskā un dabas mantojuma, kā arī lauksaimniecībā izmantojamās zemes resursi, kuru ilgtspējīga izmantošana var ievērojami uzlabot tautas saimniecības stāvokli. NAP mērķa sasniegšanas rādītājos noteikts, ka apsaimniekotās lauksaimniecībā izmantojamās zemes īpatsvaram 2020. gadā ir jābūt 95% salīdzinājumā ar 2011. gadu, kad tika apsaimniekoti 87,9% lauksaimniecībā izmantojamās zemes. Atbilstoši Valsts zemes dienesta zemes pārskatam pēc stāvokļa 2016. gada 1. janvārī lauksaimniecībā izmantojamā zeme no nekustamā īpašuma lietošanas mērķu grupas “Lauksaimniecības zeme” kopā novados aizņēma 2,28 milj. hektāru platību. No likumprojektā ietvertā tiesiskā regulējuma sabiedrības ieguvums kopumā, ņemot vērā likumprojekta mērķi, ir krietni būtiskāks nekā indivīda pamattiesību iespējamais aizskārums un apgrūtinājums un vērtējams kā „taisnīgs līdzsvars” starp sabiedrības vispārējo interešu prasībām un indivīda pamattiesību iespējamo aizskārumu, un atbilst samērīguma principa nosacījumiem. Likumprojekta tiesiskā regulējuma mērķis ir noteikt administratīvo atbildību par tādas lauksaimniecības zemes neizmantošanu lauksaimnieciskajā darbībā, kas iegūta īpašumā no 2014. gada 1. novembra. Atbilstoši Lauku atbalsta dienesta 2016. gada lauksaimniecībā izmantojamās zemes apsekošanas rezultātiem pa zemes vienībām vai zemes vienību daļām secināms, ka nekoptā lauksaimniecībā izmantojamā zeme ir 292 552 ha platībā. Likumprojekta normas paredz noteiktu seku iestāšanos par likumā izvirzīto nosacījumu neizpildi un noteic, ka administratīvā pārkāpuma procesu uzsāks pašvaldības izpilddirektors, pašvaldības policija vai pašvaldības vides inspekcija un ka pašvaldības administratīvā komisija sagatavo lietu izskatīšanai, to izskata un pieņem lēmumu par administratīvā soda piemērošanu. Likumprojektā noteiktie administratīvie sodi parlikumā izvirzīto nosacījumu neievērošanuir soda sankcijas, jo aizsargā sabiedrības tiesības un likumīgās intereses, kā arī rosina uz apzinīgu attieksmi pret saviem pienākumiem un atbildību sabiedrības priekšā.Likumprojekta izpratnē lauksaimniecības zeme ir lauksaimniecībā izmantojamā zeme, un zeme, kuras sastāvā dominējošā zemes lietošanas kategorija ir lauksaimniecībā izmantojamā zeme, salīdzinot tās aizņemto platību ar citām zemes lietošanas kategorijām atbilstošo darījuma objekta platību summu vai darījuma objekta sastāvā esošas atsevišķas zemes vienības platību, kā arī šo zemes īpašumu domājamās daļas atbilstoši likuma 28.1 panta pirmās daļas ievaddaļā ietvertajam skaidrojumam. Likumprojekta izpratnē lauksaimnieciskā darbība atbilst likuma 28.1 panta otrās un trešās daļas skaidrojumam, proti, augkopības (arī koku stādu, sēņu, savvaļas ogu), lopkopības (arī truškopības, putnkopības, biškopības un zvērkopības), iekšējo ūdeņu zivsaimniecības (zivju audzēšana privātajās ūdenstilpēs) un dārzkopības (arī puķkopības, siltumnīcu saimniecības) produkcijas audzēšana un ražošana, tostarp šīs produkcijas pirmapstrāde un pēcapstrāde, ja tā veikta pašā saimniecībā, kā arī lauku tūrisma pakalpojumu sniegšana un lauksaimniecības zemes uzturēšana noganīšanai vai kultūraugu audzēšanai piemērotā stāvoklī.Likumprojekta tiesiskais regulējums paredz piemērot personai administratīvo sodu atkarībā no lauksaimniecības zemes platības, uz kuras pēc šīs zemes iegādes nav uzsākta lauksaimnieciskā darbība, vai lauksaimnieciskā darbība uz šīs zemes netiek turpināta, ņemot vērā iegādātās zemes iepriekšējo izmantošanu: 1) ja zeme pirms tās iegādes iepriekšējā vai pašreizējā gadā ir bijusi pieteikta tiešajiem maksājumiem, bet gada laikā pēc šīs zemes iegādes netiek uzsākta šīs zemes izmantošana lauksaimnieciskajā darbībā un tā arī turpmāk netiek izmantota lauksaimnieciskajā darbībā, fiziskai personai piemēro brīdinājumu vai naudas sodu, bet juridiskai personai – naudas sodu;2) ja zeme pirms tās iegādes iepriekšējā vai pašreizējā gadā nav bijusi pieteikta tiešajiem maksājumiem, bet triju gadu laikā pēc šīs zemes iegādes netiek uzsākta šīs zemes izmantošana lauksaimnieciskajā darbībā un tā arī turpmāk netiek izmantota lauksaimnieciskajā darbībā, fiziskai personai piemēro brīdinājumu vai naudas sodu, bet juridiskai personai – naudas sodu. Likumprojekts paredz iespēju institūcijai, kas pieņem lēmumu par administratīvā soda piemērošanu, noteikt, kuru sodu – brīdinājumu vai naudas sodu – piemērot fiziskai personai, tādējādi ievērtējot to, lai soda piemērošana neattālina no mērķa panākt likuma prasību izpildi. Saskaņā ar Administratīvās atbildības likumu brīdinājums un naudas sods ir pamatsodi. Brīdinājums ir personas izdarītā administratīvā pārkāpuma nosodījums, ko izsaka rakstveidā, bet naudas sods ir noteikta naudas summa, kas administratīvi sodītajai personai jāmaksā par izdarītu administratīvo pārkāpumu.Likumprojektā paredzētajā likuma “Par zemes privatizāciju lauku apvidos” 39. pantā pēc būtības ietverts viens pārkāpums – iegūtās lauksaimniecības zemes neizmantošana lauksaimnieciskajā darbībā, un par to likumprojekts paredz vienādas sankcijas naudas izteiksmē. Vienīgā atšķirība ir laikposms, kurā ir jāuzsāk lauksaimniecības zemes izmantošana. Nosacījums, ka zeme ir bijusi pieteikta tiešajiem maksājumiem, liecina par to, ka zeme ir labā lauksaimniecības un vides stāvoklī un nepastāv apstākļi, kas liedz zemes izmantošanu uzsākt gada laikā pēc tās iegādes. Nosacījums, ka zeme nav bijusi pieteikta tiešajiem maksājumiem liecina par to, ka pastāv vai var pastāvēt apstākļi, kas liedz zemes izmantošanu uzsākt gada laikā pēc tās iegādes, piemēram, lauksaimniecības zeme ir aizaugusi ar kokaugiem. Lai novērstu lauksaimniecības zemes izmantošanu traucējošos apstākļus, ir noteikts trīs gadu termiņš, kad iespējams īstenot pasākumu kopumu lauksaimniecības zemes sakārtošanai (novākt apaugumu, regulēt augsnes mitruma režīmu) un uzsākt tās izmantošanu lauksaimnieciskajā darbībā.Saskaņā ar Administratīvās atbildības likuma 16. pantu naudas sods ir noteikta naudas summa, kas administratīvi sodītajai personai jāmaksā par izdarītu administratīvo pārkāpumu. Naudas soda apmēru izsaka naudas soda vienībās. Nolēmumā par sodu norāda piemērotās naudas soda vienības un naudas soda summu *euro*.Viena naudas soda vienība ir pieci *euro.* Likumprojektā naudas soda apmēru atbilstoši izsaka naudas soda vienībās.Likumprojektā nosaka, ka administratīvā pārkāpuma procesu par šā likumprojekta 39. pantā minētajiem pārkāpumiem var uzsākt pašvaldības izpilddirektors, pašvaldības policija vai pašvaldības vides kontroles amatpersonas. Atzinumu par likumprojektu 2017.gada 12. jūlijā (vēstule Nr.0620171576/A1045) un 7.septembrī (vēstule Nr.0620171576/A1382) ir sniegusi Latvijas Pašvaldību savienība, norādot, ka likumprojektā paredzētā 39.panta otrā daļa ir izslēdzama, jo administratīvais sods ir identisks, kā arī (vēstule Nr.0620171576/A1382) 40.panta pirmā daļa izsakāma šādā redakcijā:“Administratīvā pārkāpuma procesu par šā likuma 39. pantā minētajiem pārkāpumiem uzsāk pašvaldības izpilddirektors, pašvaldības policija vai pašvaldības vides kontroles amatpersona.” Vienlaikus Latvijas Pašvaldību savienība lūdz precizēt attiecīgo anotācijas sadaļu. Zemkopības ministrija, ievērojot Latvijas Pašvaldību savienības iebildumu (vēstule 14.12.2017. Nr.1220173016/A1904), likumprojektā kā amatpersonu, kas uzsāk administratīvā pārkāpuma procesu, norādījusi pašvaldības vides kontroles amatpersonas, un atbilstoši Tieslietu ministrijas iebildumiem 39.pants izteikts divās daļās.Likumprojektā noteikts, ka administratīvā pārkāpuma lietas sagatavošanu izskatīšanai un administratīvā pārkāpuma lietas izskatīšanu un lēmuma pieņemšanu par šā likuma 39. pantā minētajiem pārkāpumiem veic pašvaldības administratīvā komisija.Likumprojekts stāsies spēkā vienlaikus ar Administratīvās atbildības likumu. |
| 3. | Projekta izstrādē iesaistītās institūcijas un publiskas personas kapitālsabiedrības  | Likumprojekts ir izskatīts un atbalstīts Latvijas Administratīvo pārkāpumu kodeksa pastāvīgās darba grupas 2017. gada 16. marta sēdē. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertās prasības attiecas uz likuma “Par zemes privatizāciju lauku apvidos” 28.1panta pirmajā daļā minētajiem darījumu ar lauksaimniecības zemi subjektiem un pašvaldību iestādēm un amatpersonām. |
| 2. | Tiesiskā regulējuma ietekme uz tautsaimniecības un administratīvo slogu | Likumprojekta tiesiskais regulējums veicinās Latvijas Nacionālajā attīstības plānā noteikto apsaimniekotās lauksaimniecībā izmantojamās zemes īpatsvara rādītāju sasniegšanu. Rosinātie grozījumi nerada papildu administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums |  Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (*euro*) |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 3. Finansiālā ietekme | 0 | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 5.1. valsts pamatbudžets | X | 0 | 0 | 0 | 0 |
| 5.2. speciālais budžets | X | 0 | 0 | 0 | 0 |
| 5.3. pašvaldību budžets | X | 0 | nav precīzi aprēķināms | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms.Nav attiecināms.Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Prognozējams pašvaldību budžeta ieņēmumu kāpums. Ietekme uz pašvaldību budžetiem nav precīzi aprēķināma, jo nav zināms, cik lēmumu par šā likuma 39. pantā minētajiem pārkāpumiem soda piemērotājs pieņems un kādu soda apmēru piemēros. Sagaidāms, ka mainīsies Latvijas Nacionālajā attīstības plānā noteikto apsaimniekotās lauksaimniecībā izmantojamās zemes īpatsvara rādītāju sasniegšana. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts šo jomu neskar. |
| 2. | Atbildīgā institūcija | Likumprojekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu ievietota tīmekļvietnē www.zm.gov.lv. |
| 2. | Sabiedrības līdzdalība projekta izstrādē | Likumprojekts izstrādāts saskaņā ar 2016. gada 13. decembra sēdes protokola Nr. 68 67.§ “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punktu. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību izpilddirektori, pašvaldības policija vai pašvaldības vides kontroles amatpersonas un Pašvaldību administratīvās komisijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta normu izpilde tiks nodrošināta ar novadu pašvaldību līdzšinējiem cilvēkresursiem. Izpildāmo uzdevumu apjoms pašvaldību iestādēm un amatpersonām nepalielināsies, jo likumprojektā noteikto sodu piemērošana jau ir noteikta kodeksa 51.4pantā. Likumprojekta izpildei nav nepieciešams veidot jaunas institūcijas, ne arī likvidēt vai reorganizēt esošās. |
| 3. | Cita informācija | Nav |

Zemkopības ministra vietā –

veselības ministre I. Viņķele

Muceniece 67027228

Dace.Muceniece@zm.gov.lv

v\_sk. = 2390